ભાવિની જાની - ગુજરાતી ફિલ્મ, ટીવી, સ્ટેજ કલાકાર તરીકે પ્રખ્યાત છે. તેમણે 35 ગુજરાતી સિરિયલ કરી છે તે અંગે કહે છે કે, એક સિરિયલમાં તો મને બિફોર ટાઈમ બોલાવી લેવામાં આવતી હતી. આ અંગે મેં ડાયરેક્ટરને કહ્યું કે કેમ આવું મરી સાથે વર્તન કરો છો. કેમ તમે મને હેરેસમેન્ટ આપો છો. ત્યારે તે ડાયરેક્ટરે કહ્યું કે મેં તને આટલી ફેમસ બનાવી છે તો તારે મને કંઇક તો આપવું જોઈએ. માટે મેં તેને કહ્યું કે હું કલાકાર છું. 23 વર્ષની હતી ત્યારે પણ 60 વર્ષના વૃદ્ધ પાત્રનો રોલ કરેલો છે. હું કોઈ વેચાવ ચીજ નથી. મારી કલાના કારણે તમે મને રોલ આપ્યો છે. આમ 42 વર્ષથી તેઓ ગુજરાતી ફિલ્મ અને ટીવી સિરિયલમાં કામ કરે છે. અને આવા કેટલાક અનુભવો થયા છે. તે કહે છે કે, મહિલાના કુટુંબના સંસ્કાર જો મજબૂત હોય તો તે આ બધું કરતાં રોકી શકે છે. કોઈ પણ મહિલા સાથે જ્યારે અનિચ્છનીય સ્પર્શ થાય કે એવું કંઈ થાય તો તુરંત તેનો પ્રતિકાર કરો. મુંગા ન રહો. પુરુષો જે કરે છે તેને સહન કરીને મૌન સંમતિ ન આપો. આટલું કરશો તો તમે સલામત રહેશો. હું રસ્તા પર જતી હતી ત્યારે એર સડક છાપ રોમીયાએ મરી છેડતી કરી હતી. તેને મેં પકડી લીધો અને પોલીસ સ્ટેશન મારતી મારતી લઈ ગઈ. ત્યાં મેં પોલીસ અધિકારીને કહ્યું કે આજે મારી પાસે રિવોલ્વર હોત તો આને મેં શૂટ કર્યો હોત. કોઈ પણ ફિલ્ડમાં મહિલાઓ ઝડપથી આગળ વધવા માંગતી હોય છે ત્યારે તેનો ફાયદો પૂરુષો ઉઠાવે છે. મહિલાઓએ એવું ન કરવું જોઈએ. પછી ભલે તે પત્રકાર હોય કે કોઈ પ્રાઈવેટ કંપનીમાં કામ કરતી હોય. 12 ઓગસ્ટ, 1965ના દિવસે જન્મેલા ભાવિની જાની કહે છે કે મને કલાકાર તરીકે 42 વર્ષ થયા છે. તેઓ મણિનગરની જયહિંદ હાઈસ્કૂલથી શિક્ષણ પ્રાપ્ત કરેલું છે. ત્યારબાદ ગુજરાત નેશનલ લો યુનિવર્સિટીમાંથી ઉચ્ચ શિક્ષણ મેળવેલું છે. સ્વામિનારાયણ કોલેજ, શાહઆલમ ખાતે પોતાની સેવા આપેલી છે. પોતાની કારકિર્દી ગુજરાતી અભિનેત્રી તરીકે જાણીતી છે. ગુજરાતી ભાષાની જાણીતી બનેલી ટીવી શ્રેણી નકાકા ચાલે વાંકાથમાં તેમણે કાકી તરીકેનો રોલ કરી ખૂબ લોકપ્રિયતા મેળવી હતી. નજાગ્યા ત્યારથી સવારથ નામની એક જાણીતી ટીવી શ્રેણીમાં મુખ્ય ભૂમિકા ભજવી સામાજિક જાગૃતીની ચેતના જગાવી છે. અમદાવાદમાં દીકરી દિનની ઉજવણી વગેરે જેવી સામાજિક પ્રવૃત્તિઓ અને સામાજિક સેવાઓમાં સતત કાર્યરત છે. સાજણ વિના સૂનો સંસાર, ઢોલો મારા મલકનો વગેરે અનેક ગુજરાતી ફિલ્મોમાં યાદગાર અભિનય આપેલો છે.